
Për raportimin e përdorimit të kredive të marra nga qeveria e republikës së Shqipërisë dhe shteti shqiptar prej institucioneve dhe organizatave të tjera ndërkombëtare

Me propozimin e Ministrisë së Financave, Këshilli i Ministrave

V e n d o s i:

1.Të gjitha njësitë e zbatimit të projekteve të ndryshme pranë ministrive, institucioneve qendrore dhe organeve të pushtetit lokal, që financohen me kredi të amrra nga Qeveria e Republikës së Shqipërisë ose shteti shqiptar prej institucioneve ose organizatave ndërkombëtare, të raportojnë për datën e tërherqjes shumën e tërhequr dhe pjesën e papërdorur të kredive në datën 5 të çdo muaji pranë Ministrisë së Financave.
2.Banka e Shqipërisë dhe bankat e nivelit të dytë brenda datës 5 të çdo muaji duhet të raportoknë pranë Ministrisë së Financave tërheqjet, pagesat sipas datave përkatëse si dhe pjesën e papërdorur të kredive të ndryshme të marra nga Qeveria e Republikës së Shqipërisë ose shteti shqiptar prej institucioneve ose organizatave të ndryshme ndërkombëtare.
3.Raportimet sipas pikave 1 dhe 2 të këtij vendimi të fillojnë nga data 1.4.1995.
Ky vendim hyn në fuqi menjëherë.

